**„Moji prvašići“**

Ove školske godine u prvi razred krenula su meni tri dobro poznata djeteta. Zanimalo me kako su se snašli u prvom razredu pa sam odlučila napraviti kratak intervju s njima. 26. rujna otišla sam popodne u školu i našla ih u 1.a razredu. Pitala sam ih zanimljiva pitanja, oni su me slušali, a i odgovori su im bili zanimljivi. Razgovarala sam s moje dvije sestrične i malim susjedom Ivanom.

**P: Reci kako se zoveš, u koji razred ideš i kako se zove tvoja učiteljica?**

Ema: Ja sam Ema Bajt, imam sedam godina, idem u 1.a razred. Moja učiteljica se zove Dubravka.

Nina: Nina Majur, 7 godina. Idem u 1.a razred, a učiteljica se zove Dubravka Habuzin.

Ivano: (brzo) Ivano Manojlović, 7 godina, 1.a, Dubravka.

**P: Znaš li nabrojiti koje sve predmete imaš u školi?**

Ema: hrvatski, prirodu, matematiku…

Ivano: (kao mali papagaj) hrvatski, prirodu, matematiku…

Nina: hrvatski, vjeronauk, engleski, tjelesni, prirodu, matematiku.

**P: Znaš li reći kako se zove tvoja vjeroučiteljica?**

Ema: Ne znam.

Ivano: Ne.

Nina: Ana.

**P: Sigurno znate tko je Martina Fiamengo. Što mislite tko je to?**

Ema: Ne znam.

Nina: To je učiteljica 2.a razreda.

Ivano: Nemam pojma tko je, a niti me ne zanima!

(Rekla sam im da je to njihova učiteljica iz engleskog jezika, samo su me pogledali u čudu.)

**P: Igrate li se što u razredu, kojih igara najviše i volite li ići u školu?**

Ema: Da, volim. Igramo se lovice, možda malo i skrivača.

Nina: Da, volim. Igramo se „Jabučice crvena“ i „Kolo veselo“.

Ivano: Da. Djece vesele.

Zazvonilo je za početak sata i moji prvašići su otrčali u razred. Čini mi se da je Nina dala najbolje odgovore, Ivano najsmješnije, dok mi je Ema izgledala tužno i zabrinuto. Odgovorili su tako jer su tek tri tjedna u školi. Imaju vremena sve naučiti.

**Marta Jagić 5.b**